राजनाथ के सामने रूसी रक्षा मंत्री ने QUAD को कोसा, भारत भी इसका सदस्य
SCO Defence Ministers Meeting 2023 SCO के रक्षा मंत्रियों की बैठक में रूस ने चीन का बचाव किया । रूस के रक्षा मंत्री सर्गेई शोइगू ने कहा कि अमेरिका QUAD और AUKUS
भारत में हुई SCO के रक्षा मंत्रियों की बैठक में रूस ने चीन का बचाव किया । रूस के रक्षा मंत्री सर्गेई शोइगू ने कहा कि अमेरिका QUAD और AUKUS जैसे संगठनों को हथियार की तरह इस्तेमाल कर चीन को खतरे में डाल रहा है।
दरअसल, भारत भी चीन के खिलाफ बने QUAD संगठन का सदस्य है। रूसी रक्षा मंत्री के बयान के दौरान भारत के रक्षा मंत्री राजनाथ सिंह और चीन के रक्षा मंत्री वहां मौजूद थे। शोइगू ने कहा कि नाटो देश अमेरिका के नेतृत्व में एशिया-पैसिफिक में दबदबा बनाना चाहते हैं।
अमेरिका दूसरे देशों को चीन और रूस के खिलाफ भड़का रहा
रक्षा मंत्रियों की बैठक में सर्गेई शोइगू ने कहा कि पूरी दुनिया में अपने प्रभाव को बनाए रखने के लिए अमेरिका और उसके साथियों ने वैश्विक सुरक्षा के ढ़ांचे को नुकसान पहुंचाया है। उन्होंने कहा, अमेरिका और उसके समर्थक एजेंडा के तहत दूसरे देशों को चीन और रूस के खिलाफ भड़का रहे हैं। ताकि जंग हो। उनका असली मकसद रूस को हराना और चीन को धमकियां देना है ताकि वो आराम से दुनिया पर एकाधिकार जमाए रखें।
रूसी रक्षा मंत्री ने राजनाथ से अलग से भी बात की
SCO की बैठक में रूसी रक्षा मंत्री ने यूक्रेन जंग पर भी अपना पक्ष रखा। उन्होंने कहा कि यूक्रेन को हथियार देने से पूरे यूरोप और दुनिया की स्थिरता चरमरा जाएगी। ऐसा करने से हथियार ब्लैक मार्केट में पहुंच रहे हैं। इससे वो आतंकी संगठनों के हाथ भी लग रहे हैं।
भारत के रक्षा मंत्रालय ने बताया कि रूस के रक्षा मंत्री ने SCO मीटिंग के अलावा अलग से भी भारत के रक्षा मंत्री राजनाथ सिंह से मुलाकात की। इस दौरान दोनों के देशों के बीच संबंधों पर संतुष्टि जाहिर की। दोनों ने एक-दूसरे को आगे भी साथ मिलकर काम करने का भरोसा दिया।
क्या है QUAD जिस पर रूस ने अमेरिका को घेरा
आतंकवाद पर भारत की बैठक में नहीं शामिल हुआ पाक
रक्षा मंत्री राजनाथ सिंह ने शुक्रवार को SCO देशों के रक्षा मंत्रियों की आतंकवाद को लेकर बैठक बुलाई । इसका मकसद उन देशों की जवाबदेही तय करना था जो आतंकियों का साथ देते हैं। पाकिस्तान के रक्षा मंत्री ख्वाजा मुहम्मद आसिफ इस बैठक में शामिल नहीं हुए।
बैठक के दौरान राजनाथ सिंह ने कहा कि जो देश आतंकियों को पनाह देते हैं वो दूसरे के लिए ही नहीं बल्कि खुद के लिए भी खतरा पैदा कर लेते हैं।
गलवान झड़प के बाद चीनी रक्षा मंत्री की पहली भारत यात्रा
2020 में भारत-चीन के बीच हुई झड़प के बाद ये किसी भी चीनी मंत्री की पहली भारत यात्रा थी। रक्षा मंत्री राजनाथ सिंह ने 27 अप्रैल को चीन के डिफेंस मिनिस्टर जनरल ली शांगफू के साथ द्विपक्षीय मीटिंग की। मीटिंग में राजनाथ सिंह ने कहा कि भारत चीन से अपने संबंध सुधारना चाहता है लेकिन इसके लिए पहले सीमा पर शांति स्थापित करनी होगी। उन्होंने कहा कि दोनों देशों के बीच सैन्य सहयोग तभी बढ़ सकता है, जब सीमा पर शांति हो।
15 जून 2020 को गलवान घाटी में चीनी सेना के साथ हुई झड़प में 20 भारतीय सैनिक शहीद हो गए थे। चीन के 38 सैनिक मारे गए थे। हालांकि, चीन की पीपुल्स लिब्रेशन आर्मी ने 4 सैनिक मारे जाने की बात ही कबूली थी। यह टकराव करीब 3 घंटे तक चला था।
खबर से जुड़ा GK भी पढ़ें...
